laion/Wikipedia-Exotic huggingface dataset:
আফ্রিকান ক্রিকেট অ্যাসোসিয়েশন

আফ্রিকান ক্রিকেট অ্যাসোসিয়েশন বা কাউন্সিল অব আফ্রিকান ক্রিকেট আফ্রিকার দেশগুলোর ক্রিকেট খেলা পরিচালনাকারী আন্তর্জাতিক সংস্থা। ১৯৯৭ সালে এটি গঠিত হয়। বর্তমানে এর সদস্য সংখ্যা ২২। আন্তর্জাতিক ক্রিকেট কাউন্সিলের আঞ্চলিক সংস্থা হিসেবে এটি কাজ করে। দক্ষিণ আফ্রিকা ও জিম্বাবুয়ের ক্রিকেট পরিচালনার জন্য নিজস্ব সংস্থা রয়েছে যারা স্বাধীনভাবে পরিচালিত হয়। কিন্তু এসিএ আফ্রিকা মহাদেশের বাদ-বাকী দেশগুলোর ক্রিকেট প্রশাসন, উন্নয়নের স্বার্থে কাজ করে যাচ্ছে। এছাড়াও এটি কোচিং ও আম্পায়ারিং, ক্রিকেট প্রশাসনের বিস্তারের ন্যায় কাজের সাথেও জড়িত। এসিএ গঠনের পূর্বে আফ্রিকার বাদ-বাকী দেশগুলোর ক্রিকেট খেলা পরিচালনায় পূর্ব ও মধ্য আফ্রিকা ক্রিকেট কনফারেন্স এবং পশ্চিম আফ্রিকা ক্রিকেট কাউন্সিল কর্তৃক নিয়ন্ত্রিত হতো। আফ্রিকা ক্রিকেট একাদশ গঠনপূর্বক ২০০৫ সালে আফ্রো-এশিয়ান কাপ আয়োজন করে। এসিএ’র নিয়ন্ত্রিত অঞ্চলে একবার ক্রিকেট বিশ্বকাপ প্রতিযোগিতা অনুষ্ঠিত হয়। ২০০৩ সালের ক্রিকেট বিশ্বকাপে আয়োজক দেশ হিসেবে দক্ষিণ আফ্রিকা, কেনিয়া ও জিম্বাবুয়ে সহঃ স্বাগতিকের মর্যাদা লাভ করে। ২৬ জুন, ২০০৭ তারিখে সোয়াজিল্যান্ড এসিএ’র অণুমোদনলাভকারী সদস্যের মর্যাদা পায়।  নামিবিয়া  বতসোয়ানা  ক্যামেরুন  গাম্বিয়া  ঘানা  কেনিয়া  লেসোথো  মালাউই  মালি  মরক্কো  মোজাম্বিক  নাইজেরিয়া  রুয়ান্ডা  সিয়েরা লিওন  সেন্ট হেলেনা  ইসোয়াতিনি  সেশেলস  উগান্ডা  তানজানিয়া  জাম্বিয়া আফ্রিকা একাদশ ক্রিকেট দল আন্তর্জাতিক ক্রিকেট কাউন্সিল কেনিয়া জাতীয় ক্রিকেট দল ক্রিকেট প্রবেশদ্বার ICC region page টেমপ্লেট:Sports governing bodies in Africa টেমপ্লেট:Africa topics
দ্য ডেভিল মে কেয়ার

দ্য ডেভিল মে কেয়ার মেলবোর্নের রক সংগীতের ব্যান্ড ৬৭ স্পেশালের দ্বিতীয় পূর্ণদৈর্ঘ্য অ্যালবাম। এটি ১১ আগস্ট, ২০০৭ সালে অস্ট্রেলিয়ায় মুক্তি পায়। অ্যালবামটির রেকর্ডিং এর কাজ মার্কিন প্রযোজক ও প্রকৌশলী জ্যাকুইরে কিং-এর তত্ত্বাবধানে নিউ সাউথ ওয়েল্‌সের ম্যানগ্রোভ স্টুডিওসে সম্পন্ন হয়। "Xdafied.com.au review"। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৫।  Danielle O'Donoghue (৯ আগস্ট ২০০৭)। "67 Special light on fairy dust"। Herald Sun। সংগ্রহের তারিখ ২০০৮-০৩-১৬। [স্থায়ীভাবে অকার্যকর সংযোগ]
টম মুডি

টমাস ম্যাসন মুডি (ইংরেজি: Tom Moody; জন্ম: ২ অক্টোবর, ১৯৬৫) অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে থাকলেও ডানহাতে মিডিয়াম বোলিংয়েও পারদর্শিতা দেখিয়েছেন। এছাড়াও তিনি শ্রীলঙ্কা ক্রিকেট দলে কোচের দায়িত্ব পালন করেন। শাইন ডাকনামে পরিচিত টমাস মুডি বর্তমানে ইন্ডিয়ান প্রিমিয়ার লীগে সানরাইজার্স হায়দ্রাবাদের কোচের দায়িত্বে রয়েছেন। ছয় ফুট ছয় ইঞ্চি উচ্চতার অধিকারী টম মুডি লং ডাকনামে পরিচিত। ১৯৮৫-৮৬ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে খেলেন। এছাড়াও ইংল্যান্ডের কাউন্টি ক্রিকেটে ওয়ারউইকশায়ার এবং ওরচেস্টারশায়ার দলে প্রতিনিধিত্ব করেন। তন্মধ্যে ওয়েস্টার্ন অস্ট্রেলিয়া এবং ওরচেস্টারশায়ার দলকে বিভিন্ন প্রতিযোগিতায় নেতৃত্ব দেন। আক্রমণাত্মক ব্যাটিং ও দ্রুত রান সংগ্রাহক হিসেবে তার খ্যাতি ছিল। প্রথম-শ্রেণীর ক্রিকেটে ২০,০০০ রানেরও অধিক সংগ্রহ করেছেন ৬৪ সেঞ্চুরি সহযোগে। এছাড়াও তিনি কার্যকর মিডিয়াম পেস বোলার ছিলেন। ১৯৯১ সালে লিস্ট এ ক্রিকেটে ওরচেস্টারশায়ার কাউন্টি দলের পক্ষে ১,৩৮৭ রান তোলেন। ১৯৯৪ সালে টিম কার্টিসের সাথে লিস্ট এ ক্রিকেটের ইতিহাসে তৃতীয় উইকেট জুটিতে অবিচ্ছিন্নভাবে ৩০৯ রানের ইনিংস খেলেন ও নতুন রেকর্ড গড়েন। ১৯৮৯ থেকে ১৯৯২ সালের মধ্যে অস্ট্রেলিয়া দলের পক্ষে ৮টি টেস্টে অংশগ্রহণ করেন। কিন্তু টেস্টের তুলনায় একদিনের আন্তর্জাতিকেই তিনি অধিক সফলকাম হন। তন্মধ্যে তিনবার বিশ্বকাপ ক্রিকেটে অংশ নেন। এছাড়াও ১৯৮৭ ও ১৯৯৯ সালের ক্রিকেট বিশ্বকাপের ফাইনালে স্টিভ ওয়াহের সাথে খেলেন। ২০০১ সালে খেলোয়াড়ী জীবন থেকে অবসর নেন তিনি। তারপর কোচের দায়িত্ব পালনসহ ওরচেস্টারশায়ার দলের ক্রিকেট পরিচালক নিযুক্ত হন। মে, ২০০৫ সালে শ্রীলঙ্কা দলের কোচ মনোনীত হন। ঐ সময়েই শ্রীলঙ্কা দল ২০০৭ সালের ক্রিকেট বিশ্বকাপের ফাইনালে প্রতিদ্বন্দ্বিতা করে। ১৪ মে, ২০০৭ তারিখে ওয়াকা কর্তৃপক্ষ মুডিকে ম্যানেজার পদে মনোনীত করে ও পরবর্তী তিন বছরের জন্য ওয়েস্টার্ন ওয়ারিয়র্স দলে তিন বছরের জন্য প্রধান কোচ হিসেবে দায়িত্ব দেয়। ইংল্যান্ডে অনুষ্ঠিত ২০০৫ সালের অ্যাশেজ সিরিজ চলাকালীন ফিল্ডিং কোচ ও শ্রীলঙ্কায় নিযুক্ত মুডির সহকারী ট্রেভর পেনি তার সহকারী কোচের দায়িত্ব পান। "Most Runs in a Season for Worcestershire"। CricketArchive। সংগ্রহের তারিখ ২০০৬-১২-১৬।  "Semi-Final: Surrey v Worcestershire at The Oval, Aug 9, 1994 | Cricket Scorecard | ESPN Cricinfo"। Cricinfo। সংগ্রহের তারিখ ২০১৭-০৫-০১।  "Records | List A matches | Partnership records | Highest partnerships by wicket | ESPN Cricinfo"। Cricinfo। সংগ্রহের তারিখ ২০১৭-০৫-০১।  "A knight to remember"। Cricinfo। ২ অক্টোবর ২০০৩। সংগ্রহের তারিখ ২০০৮-০১-১৮।  Brenkley, Stephen (১৩ জুন ১৯৯৯)। "World Cup – Long Tom the talisman"। The Independent। সংগ্রহের তারিখ ২০০৮-০১-১৮।  "Moody returns home to coach Retravision Warriors"। ২০০৭-০৫-১৪। ২০০৭-০৯-০১ তারিখে মূল থেকে আর্কাইভ করা। সংগ্রহের তারিখ ২০০৭-০৫-১৪।  ইএসপিএনক্রিকইনফোতে টম মুডি (ইংরেজি) ক্রিকেটআর্কাইভে টম মুডি (সদস্যতা প্রয়োজনীয়) (ইংরেজি) Benaud, Richie (১৯৯১)। Border & Co: A Tribute To Cricket's World Champions। Hamlyn Australia। আইএসবিএন 0-947334-31-9।  টেমপ্লেট:মুলতান সুলতানস স্কোয়াড
ফ্রুক্টোজ

ফ্রুক্টোজ হলো ৬ কার্বনবিশিষ্ট মনোস্যাকারাইড। এর আণবিক সংকেত হল C6H12O6 যা গ্লুকোজের মতই। এটিও একটি রিডিউসিং শ্যুগার। এর গঠনে কিটো গ্রুপ থাকায় একে কিটোহেক্সোজও বলা হয়। অধিকাংশ পাকা ফল ও মধুতে ফ্রুক্টোজ থাকে। তাই এর আরেক নাম ফ্রুট শ্যুগার (Fruit Sugar)। গ্লুকোজ থেকে সহজেই ফ্রুক্টোজ তৈরি হয় আবার সুকরোজ হাইড্রোলাইসিস এর ফলেও ফ্রুক্টোজ তৈরি করে। এটি সুকরোজ এর একুটি গঠন উপাদান। গ্লুকোজ এর মত ফ্রুক্টোজ ও D এবং L দু’প্রকার আছে। প্রথম ফল থেকে শনাক্ত করা হয়েছিল বলে এর নাম করা হয় ফ্রুক্টোজ। ফ্রুক্টোজ একটি সাদা দানাদার কঠিন পদার্থ। পানিতে সহজেই দ্রবনীয়। গরম অ্যালকোহলে দ্রবনীয়। গ্লুকোজ ও ফ্রুক্টোজ এর আণবিক সংকেত এক হলেও এদের মধ্যে পার্থক্য বিদ্যমান। তাই এদের আইসোমার বলে। ফ্রুক্টোজ এর বিজারণ ধর্ম রয়েছে। চিনিতে এটি ডাইস্যাকারাইড হিসেবে পাওয়া যায়।এতে দুই কাবর্ন বিশিষ্ট শর্করা থাকে। কনফেকশনারিতে নানা ধরনের মিষ্টান্ন তৈরির জন্য ফ্রুক্টোজ ব্যবহার করা হয়ে থাকে। এর আপেক্ষিক মিষ্টতা ১৭৩। "Fructose - Definition and More from the Free Merriam-Webster Dictionary"। Mw4.m-w.com। ৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  লিভুলোজ ল্যাটিন শব্দ লিভাস থেকে এসেছে, লিভো অর্থে বামদিক, লিভুলোজ ডি-ফ্রুক্টোজের আইসোমারের পুরাতন নাম। [১]. Michael Chambers। "ChemIDplus - 57-48-7 - BJHIKXHVCXFQLS-UYFOZJQFSA-N - Fructose [USP:JAN] - Similar structures search, synonyms, formulas, resource links, and other chemical information."। Chem.sis.nlm.nih.gov। সংগ্রহের তারিখ ১০ ডিসেম্বর ২০১৪।  উচ্চমাধ্যমিক জীববিজ্ঞান প্রথম পত্র By- ড. মোহাম্মদ আবুল হাসান, তৃতীয় অধ্যায়, পৃষ্ঠা ৬৮
বুদ্ধগুপ্তনাথ

বুদ্ধগুপ্তনাথ ষোড়শ শতাব্দীর একজন ভারতীয় বৌদ্ধ তান্ত্রিক ছিলেন। তার শিষ্য তারানাথের রচিত জীবনী থেকে তার সম্বন্ধে বিস্তারিত জানা যায়। তারানাথের রচিত জীবনী গ্রুব-ছেন-বুদ্ধ-গুপ্ত'ই-র্নাম-থার-র্জে-ব্ত্সুন-ন্যিদ-ক্যি-ঝাল-লুং-লাস-গ্ঝান-দু-রাং-র্তোগ-গি-দ্রি-মাস-মা-স্বাগ্স-পা'ই-য়ি-গে-য়াং-দাগ-পা (ওয়াইলি: grub chen buddha gupta'i rnam thar rje btsun nyid kyi zhal lung las gzhan du rang rtog gi dri mas ma sbags pa'i yi ge yang dag pa) অনুযায়ী, বুদ্ধগুপ্তনাথ ভারতের ইন্দ্রলিঙ্গ শহরে এক ধনী বণীক পরিবারে জন্মগ্রহণ করেন। যৌবনে তিনি পিতার অনুমতিতে রসযান তত্ত্বের শিক্ষক নাথ সম্প্রদায়ের থির্তিনাথের নিকট শিক্ষালাভ করেন। এই সময় তিনি এই সম্প্রদায়ের দেবনার ও দীপনাথ নামক দুই শিক্ষকের নিকট ব্যাকরণ সম্বন্ধে শিক্ষালাভ করেন। এছাড়া এই সম্প্রদায়ের ব্রহ্মনাথ ও কৃষ্ণনাথ তার উল্লেখযোগ্য শিক্ষক ছিলেন। শিক্ষার শেষে তিনি হিমালয়ে সাধনা করেন ও ভারতের বৌদ্ধ তীর্থস্থানগুলি যাত্রা করেন। এরপরের ষোল বছর তিনি দক্ষিণ ভারতে সাধনা করেন। এরপর সুমতি নামক এক বৌদ্ধ তান্ত্রিকের নিকট হেবজ্র ও চক্রসম্বর তন্ত্র সম্বন্ধে শিক্ষালাভ করে তিনি সমুদ্রা যাত্রা করে সিংহল পৌঁছে সেখানে শান্তিগুপ্ত ও তার দীনকর নামক দুই পণ্ডিতের নিকট শিক্ষালাভ করেন। এরপর বুদ্ধগুপ্তনাথ উত্তরে যাত্রা করে অসম হয়ে তিব্বত প্রবেশ করেন। মধ্য তিব্বতে তার সাথে কিশোর তারানাথের সঙ্গে তার সাক্ষাৎ হয়। তারানাথ তার নিকট হতে তারাযোগিনী, গুহ্যসমাজতন্ত্র, মহামুদ্রা, বসন্ততিলক, জালন্ধরী পার দোঁহা, বজ্রনৈরাত্ম্য, বজ্রবরাহী, মহাকাল, হেবজ্র প্রভৃতি বিভিন্ন বিষয় সম্বন্ধে শিক্ষালাভ করেন। তিন বছর তিব্বতে বসবাস করার পর বুদ্ধগুপ্তনাথ ভারত ফিরে যান ও পরে ভারতীয় উপমহাদেশের বিভিন্ন স্থান ভ্রমণে ব্যস্ত থাকেন। Drime, Sherab (ফেব্রুয়ারি ২৬, ২০১৫)। "Buddhaguptanatha"। The Treasury of Lives: Biographies of Himalayan Religious Masters। সংগ্রহের তারিখ ২০১৫-০৩-২১।  Buddhaguptanatha and the Late Survival of the Siddha Tradition in India, by David Templeman Tucci, Giuseppe 1931, “The Sea and Land Travels of a Buddhist Sadhu in the Sixteenth Century,” Indian Historical Quarterly, vol. VII, 4 (Dec. 1931), pp. 683–702. Tucci, Giuseppe. 1949. Tibetan Painted Scrolls. Rome: La Libreria dello Stato, vol. 1, p. 164, vol. 2, p. 552. T*ucci, Giuseppe 1967, Tibet, Land of Snows (J. S. Stapleton Driver, transl.), New Delhi: Oxford & IBH Publishing Co. Waddell, L.A. (transl.) 1893, “A 16th Century Account of Indian Buddhist shrines by an Indian Buddhist Yogi, translated from the Tibetan,” Proceedings of the Asiatic Society of Bengal, Jan.-Dec. 1893, pp. 55–61. Zongtse, Champa Thupten 1993, Tāranāthas Biographie des Buddhaguptanātha mit besonderer Berücksichtigung des Abschnittes über Sri Lanka, in: “Festschrift Prof. Dr. Heinz Bechert: Studien zur Indologie und Buddhismuskunde,” Reinhold Grünedahl, Jens-Uwe Hartmann & Petra Krieffer (ed.), Bonn: Indica et Tibetica Verlag, 503 ff. (জার্মান)
বরাটি নরদানা বাংলাদেশ উচ্চ বিদ্যালয়

বরাটি নরদানা বাংলাদেশ উচ্চ বিদ্যালয়, টাংগাইল জেলার মির্জাপুর উপজেলায় অবস্থিত একটি মাধ্যমিক বিদ্যালয়। বিদ্যালয়টি ১৯৪৮ সালে প্রতিষ্ঠিত হয়। ১৯৪৮ সালের ১লা জানুযারী খাগজানা নদীর কুল ঘেষে বরাটি নরদানা পাকিস্তান উচ্চ বিদ্যালয় নামে এই বিদ্যালয় যাত্রা শুরু করে। স্বাধীনতার পর এর নামকরণ করা হয় বরাটি নরদানা বাংলাদেশ উচ্চ বিদ্যালয়। "মির্জাপুর উপজেলা"। http (ইংরেজি ভাষায়)। সংগ্রহের তারিখ ২০২০-০৯-১৬।  Barta, মানিকগঞ্জ বার্তা :: Manikganj। "মির্জাপুরে জাতীয় শিক্ষা সপ্তাহে শ্রেষ্ঠদের মধ্যে ক্রেস্ট প্রদান"। Manikganj Barta (ইংরেজি ভাষায়)। সংগ্রহের তারিখ ২০২০-০৯-১৬। [স্থায়ীভাবে অকার্যকর সংযোগ] "মির্জাপুরে বরাটি উচ্চ বিদ্যালয়ে নিয়োগ বাতিলের দাবীতে মানব বন্ধন"। www.tangailtimes24.com (ইংরেজি ভাষায়)। সংগ্রহের তারিখ ২০২০-০৯-১৬। [স্থায়ীভাবে অকার্যকর সংযোগ] "মির্জাপুর উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০৯-১৬।  "ভাতগ্রাম ইউনিয়ন"। http (ইংরেজি ভাষায়)। সংগ্রহের তারিখ ২০২০-০৯-১৬। [স্থায়ীভাবে অকার্যকর সংযোগ]
নিমাইচড়া ইউনিয়ন

নিমাইচড়া ইউনিয়ন পাবনা জেলার চাটমোহর উপজেলা থেকে ৮ কিমি দূরে অবস্থিত। নিমাইচড়া ইউনিয়ন পরিষদের কার্যালয় উপজেলার "মির্জাপুর" হাট নামে পরিচিত হাটের পাশে অবস্থিত। "নিমাইচড়া ইউনিয়ন"। nimaicharaup.pabna.gov.bd (ইংরেজি ভাষায়)। ২০২১-০১-০৯ তারিখে মূল থেকে আর্কাইভ করা। সংগ্রহের তারিখ ২০২১-০১-০৭।
সেলুলোজ

সেলুলোজ উদ্ভিদের একটি প্রধান গাঠনিক পদার্থ। উদ্ভিদের কোষ প্রাচীর সেলুলোজ দিয়ে গঠিত। অসংখ্য β-D গ্লুকোজ অণু পরস্পর β-১-৪ বন্ধনে আবদ্ধ হয়ে সেলুলোজ তৈরি করে। উদ্ভিদের অবকাঠামো নির্মাণে সেলুলোজ গুরুত্বপূর্ণ ভূমিকা পালন করে। উদ্ভিদদেহে যেহেতু কোনো কঙ্কাল নেই,সেহেতু উদ্ভিদের ভার বহনের দায়িত্ব পালন করে সেলুলোজ। তুলায় সেলুলোজ এর পরিমাণ ৯৪%,লিনেনে ৯০% এবং কাঠে ৬০%। সেলুলোজ ঘন H2SO4 বা HCL বা NaOH দ্বারা হাইড্রোলাইসিস করে গ্লুকোজে পরিণত করা হয়। মানুষের পাকস্থলী বা অন্ত্রে সেলুলোজ এনজাইম না থাকায় সেলুলোজ পদার্থ হজম হয়না,তবে গরু-ছাগলে সেলুলোজ পুষ্টি হিসেবে কাজ করে। বন ও বস্ত্র শিল্পের প্রধান উপাদান সেলুলোজ,আর তাই মানব সভ্যতায় এর দান অপরিসীম। পৃথিবীতে সবচেয়ে বেশি পরিমাণে বিরাজ করে সেলুলোজ। এককথায় বলতে গেলে সেলুলোজ হলো একটি কার্বোহাইড্রেড-জাতীয় মস্ত বড়ো অণু (পলিমার)। সেলুলোজ স্বাদহীন,গন্ধহীন, সাদা ও কঠিন জৈব রাসায়নিক পদার্থ। এটি পানিতে অদ্রবণীয়,অবিজারক,আণবিক ভর দুই লক্ষ থেকে কয়েক লক্ষ। এটি মিষ্টি বিবর্জিত এবং বিজারণ ক্ষমতাহীন। আয়োডিন দ্রবণ প্রয়োগে কোনো রং দেয়না। এটির ফাইবার সদৃশ ও শক্ত। এর কোনো পুষ্টিগুণ নেই। ফরাসী রসায়নবিদ অ্যানসেলেম পায়েন 1838 সালে সেলুলোজ আবিষ্কার করেছিলেন এবং বিচ্ছিন্ন করেছিলেন। পায়েল রাসায়নিক সূত্রটিও নির্ধারণ করেছিলেন। 1870 সালে, প্রথম থার্মোপ্লাস্টিক পলিমার, সেলুলয়েড সেল্টোজ ব্যবহার করে হায়াট ম্যানুফ্যাকচারিং সংস্থা তৈরি করেছিল। সেখান থেকে, সেলুলোজ 1890 এর দশকে রেয়ন এবং 1912 সালে সেলোফেন তৈরি করতে ব্যবহৃত হয়েছিল। হারমান স্টাউডিংগার 1920 সালে সেলুলোজের রাসায়নিক কাঠামো নির্ধারণ করেছিলেন। 1992 সালে কোবায়শি এবং শোদা কোনও জৈবিক এনজাইম ব্যবহার না করে সেলুলোজ সংশ্লেষিত করেছিলেন। উদ্ভিদের গাঠনিক উপাদান হিসেবে কাজ করে। উদ্ভিদকে দৃঢ়তা ও সুরক্ষা প্রদান করে এবং ভার বহন করে। সেলুলোজ কাগজ ও বস্ত্রশিল্পের প্রধান উপাদান। এটি নাইট্রেট বিস্ফোরক হিসেবে ব্যবহৃত হয়। এটি অ্যাসিটেট ফটোগ্রাফিক ফিল্মে ব্যবহার করা হয়। নির্মাণ সামগ্রী ও আসবাবপত্র নির্মাণে সেলুলোজ প্রধান উপাদান হিসেবে যান্ত্রিক সাহায্য প্রদান করে। কাঠখেকো কীটপতঙ্গ এর পুষ্টিনালীতে বসবাসকারী এক ধরনের পরজীবী সেলুলোজ নামক উৎসেচক নিঃসৃত করে কাঠ হজমে সাহায্য করে। Nishiyama, Yoshiharu; Langan, Paul; Chanzy, Henri (২০০২)। "Crystal Structure and Hydrogen-Bonding System in Cellulose Iβ from Synchrotron X-ray and Neutron Fiber Diffraction"। J. Am. Chem. Soc। 124 (31): 9074–82। ডিওআই:10.1021/ja0257319। পিএমআইডি 12149011।  "NIOSH Pocket Guide to Chemical Hazards #0110" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [https//www.prothomalo.com "onur gothon"] |ইউআরএল= এর মান পরীক্ষা করুন (সাহায্য)। prothom alo।
গ্লাইকোজেন

গ্লাইকোজেন হোল একটি পুষ্টিজাত পলিস্যাকারাইড। এটি প্রাণীদেহের প্রধান সঞ্চিত খাদ্য উপাদান হলেও নীলাভ সবুজ শৈবাল (সায়ানোব্যাক্টেরিয়া) ও কতিপয় ছত্রাক (যেমন-ইস্ট)-এর খাদ্য উপাদান হিসেবে বিরাজ করে। গ্লাইকোজেনের মূল গাঠনিক একক হলো α-D-গ্লুকোজ। অ্যামাইলোপেকটিন এর মত এর অণু শৃঙ্খল ও শাখান্বিত। প্রতি শাখায় ১০-২০ টি গ্লুকোজ একক থাকে। হাইড্রোলাইসিস শেষে গ্লাইকোজেন হতে কেবল আলফা - D গ্লুকোজ অণু পাওয়া যায়।এর আণবিক সংকেত C6H10O5 । প্রাণিদেহে লিভার ও পেশিতে বেশি করে গ্লাইকোজেন জমা থাকে যা প্রয়োজনে গ্লুকোজ এ পরিণত হয়ে কার্বন ও শক্তি সরবরাহ করে। গ্লাইকোজেন পানিতে সহজে দ্রবীভূত হয়না। এটি সাদা পাউডার জাতীয় জৈব-রাসায়নিক পদার্থ। আয়োডিন দ্রবণ প্রয়োগে লালচে বেগুনি বর্ণ ধারণ করে। ঠান্ডা পানিতে এটি সাসপেনশন তৈরি করে। পেশিতে সঞ্চিত গ্লাইকোজেন পেশির শক্তি জোগায়। যকৃতের গ্লাইকোজেন গ্লুকোজ এ পরিণত হিয়ে রক্তে প্রবাহিত হয়। সঞ্চিত খাদ্য হিসেবে কাজ করে গ্লাইকোজেন। প্রয়োজনে শ্বসনে শক্তির উৎস হিসেবে গ্লাইকোজেন কাজ করে। প্রাণীর পেশী ও যকৃতে ভবিষ্যতের জন্য গ্লাইকোজেন সঞ্চিত থাকে। প্রয়োজনে গ্লাইকোজেন প্রোটিন ও চর্বিতে রূপান্তরিত হয়ে বিভিন্ন জৈবনিক কাজ করতে পারে। উচ্চমাধ্যমিক জীববিজ্ঞান প্রথম পত্র By- ড. মোহাম্মদ আবুল হাসান, তৃতীয় অধ্যায়, পৃষ্ঠা ৭১ মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬, পৃঃ ৪৭
দশরথ

সূর্যবংশীয় রাজা দিলীপের পুত্র রঘু, রঘুর পুত্র অজ ও অজের পুত্র দশরথ। ইনি অযোধ্যার রাজা এবং রাম লক্ষ্মণাদির পিতা । কৌশল্যা, কৈকেয়ী ও সুমিত্রা নামে এঁর তিনজন প্রধান মহিষী ছিলেন। বহু বৎসর এঁর কোন পুত্র হয় নি । শান্তা নামে এঁর এক কন্যাও ছিল। দশরথ এই কন্যাকে পরম মিত্র অঙ্গদেশের রাজা রোমপাদের কাছে পৌষ্যপুত্রীরূপে দান করেন। রোমপাদ শান্তাকে বিভাণ্ডক মুনির পুত্র ঋষ্যশৃঙ্গের সাথে বিবাহ দেন । যৌবনে একবার দশরথ মৃগয়াকালে গভীররাত্রে কলসে জল পূর্ণরত এক মুনিকুমারকে জলপানরত হস্তী ভ্রমে শব্দভেদী বাণের সাহায্যে হত্যা করেন । দশরথ যখন মুনিকুমারকে তার অন্ধ পিতার কাছে নিয়ে যান তখন তিনি এই বলে অভিশাপ দেন : পুত্রব্যসনজং দুঃখং যদেতন্মম সাংপ্রতম্। এবং ত্বং পুত্রশোকেন রাজন্ কালং করিষ্যসি ।। — দশরথের প্রতি অন্ধঋষি অর্থাৎ হে রাজা তুমি যেভাবে আমাকে পুত্রের বিরহ দুঃখ দিয়েছ একই ভাবে তুমিও পুত্রশোকে প্রাণ হারাবে । এই বলে তিনি ও তার স্ত্রী দেহত্যাগ করেন। অপুত্রক দশরথ পুত্রকামনায় পুত্রেষ্টিযজ্ঞ করেন। এই যজ্ঞের পুরোহিত ছিলেন তার জামাতা ঋষ্যশৃঙ্গ মুনি। সেই যজ্ঞের পায়েস দশরথ, কৌশল্যা ও কৈকেয়ীকে পুত্রলাভার্থে আহার করতে দেন । কৌশল্যা ও কৈকেয়ী এই পায়সের অংশ অন্য সপত্নী সুমিত্রাকে আহার করতে দেন। এর ফলে কৌশল্যার গর্ভে রাম, কৈকেয়ীর গর্ভে ভরত এবং সুমিত্রার দুই ভাগ পায়স ভক্ষণের ফলে লক্ষ্মণ ও শত্রুঘ্ন নামে দুই যমজ সন্তানের জন্ম হয়। একবার দেবাসুর যুদ্ধে শম্বরাসুরকে বধ করতে গিয়ে দশরথ ভীষণ ভাবে আহত হন। এসময় দশরথ তাকে একই সময়ে দুটি বর দেবার প্রতিশ্রুতি করেন। রামের রাজ্যাভিষেকে কৈকেয়ী দাসী মন্থরার প্ররোচনায় এই বর চান যেন রামের বদলে ভরত রাজা হয় এবং রাম চৌদ্দ বছরের জন্য বনবাসী হয়। দশরথ নিতান্ত অনিচ্ছায় এই বর দেন এবং রাম এর বনবাসের ষষ্ঠ দিন ইনি দেহত্যাগ করেন। "Valmiki Ramayana - Ayodhya Kanda - Sarga 34"। ১২ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দশরথ সংক্রান্ত মিডিয়া রয়েছে। Adi Kanda (আদি কান্ড) রামায়ণ Ramayana, translated in English by C. Rajagopalachari, from Bharatiya Vidya Bhavan Ramayana by[স্থায়ীভাবে অকার্যকর সংযোগ] Valmiki Ramayana by[স্থায়ীভাবে অকার্যকর সংযোগ] Tulsidas
বিগ ব্যাং থিওরি (দ্ব্যর্থতা নিরসন)

বিগ ব্যাং থিওরি শব্দটি দ্বারা নিম্নল্লিখিত নিবন্ধগুলি বোঝান যেতে পারে: মহা বিস্ফোরণ তত্ত্ব- (মহাবিশ্ব সৃষ্টি সংক্রান্ত বৈজ্ঞানিক তত্ত্ব) দ্য বিগ ব্যাং থিওরি- (মার্কিন ধারাবাহিক) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গড়াই নদী

গড়াই নদী গঙ্গা তথা পদ্মার একটি প্রধান শাখানদী হিসেবে পরিচিত। এটি বাংলাদেশের দক্ষিণ-পশ্চিমাঞ্চলের জন্য একটি গুরুত্বপূর্ণ নদী। বাংলাদেশ পানি উন্নয়ন বোর্ড বা "পাউবো" কর্তৃক মধুমতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৪। গড়াই নদীটি কুষ্টিয়া জেলার হাটশহরিপুর ইউনিয়নে প্রবহমান পদ্মা নদী হতে উৎপত্তি লাভ করে মাগুরা জেলার শ্রীপুর উপজেলার নাকোল ইউনিয়ন পর্যন্ত প্রবাহিত হয়ে মধুমতি নদীতে পতিত হয়েছে। একসময় গড়াই নদী দিয়ে গঙ্গার প্রধান ধারা প্রবাহিত হতো, যদিও হুগলি-ভাগীরথী ছিল গঙ্গার আদি ধারা। কুষ্টিয়া জেলার উত্তরে হার্ডিঞ্জ সেতুর ১৯ কিলোমিটার ভাটিতে তালবাড়িয়া নামক স্থানে গড়াই নদী পদ্মা থেকে উৎপন্ন হয়েছে। নদীটি কুষ্টিয়া জেলার ভিতর দিয়ে প্রবাহিত হয়ে গণেশপুর নামক স্থানে ঝিনাইদহ জেলায় প্রবেশ করেছে। অতঃপর ঝিনাইদহ-কুষ্টিয়া সীমানা বরাবর প্রবাহিত হয়ে চাদর নামক গ্রাম দিয়ে রাজবাড়ী জেলায় প্রবেশ করেছে। এরপর ঝিনাইদহ-রাজবাড়ী জেলা, মাগুরা জেলা-রাজবাড়ী জেলা এবং মাগুরা জেলা-ফরিদপুর জেলার সীমানা বরাবর প্রবাহিত হয়ে মধুমতি নদী নামে নড়াইল ও বাগেরহাট জেলার মধ্য দিয়ে প্রবাহিত হয়েছে। গড়াই নদী-মধুমতী নদীর গতিপথ আঁকাবাঁকা ও দীর্ঘ। গড়াই নামে ৮৯ কিমি, মধুমতী নামে ১৩৭ কিমি এবং বলেশ্বর নামে ১৪৬ কিমি অর্থাৎ মোট দৈর্ঘ্য ৩৭২ কিমি। গড়াইয়ের বহু শাখা-প্রশাখা রয়েছে- কুমার নদী, কালীগঙ্গা, ডাকুয়া, বুড়ি গড়াই, বুড়িশাল ইত্যাদি গড়াইয়ের শাখা। তাছাড়া নবগঙ্গা নদী, চিত্রা, কপোতাক্ষ, সাতক্ষীরার যমুনা, গোলঘেসিয়া, এলেংখালী, আঠারোবাঁকি প্রভৃতি নদী এর সংস্পর্শে এসেছে। এছাড়াও বারাশিয়া, কুমার নদী, চন্দনা প্রভৃতি এই নদীর উপনদী। উৎপত্তিস্থল থেকে কামারখালী পর্যন্ত বর্ষা মৌসুমে নৌকা ও অন্যান্য ছোট নৌযান চলাচল করে, কিন্তু শুকনো মৌসুমে এ অংশ অনাব্য হয়ে পড়ে। কামারখালী থেকে ভাটির অংশ মোটামুটি নাব্য, সারা বছর এখানে নৌযান চলাচল করতে পারে। নদীটির উৎসমুখ থেকে নড়াইলের গড় প্রস্থ ৪৫০ মিটার। নদীটির মোহনা থেকে উজানে কামারখালী পর্যন্ত অংশ জোয়ার-ভাটা দ্বারা প্রভাবিত হয়। পদ্মার সাথে সংযুক্ত হওয়ায় নৌপথে পণ্য আদান প্রদানে বিশেষ সহযোগী হিসাবে কাজ করে। নদীকে কেন্দ্র করে গড়ে উঠেছে অনেক জনপদ। নদীতে প্রচুর পরিমাণ মত্‍স্য রয়েছে যা এ অঞ্চলের মানুষ আহরণের মাধ্যমে জীবিকা নির্বাহ করে। মধুমতি নদী তীরবর্তী অঞ্চল খুব উর্বর। তাই ফসল উত্‍পাদনের জন্য অনুকূল। কবি রবীন্দ্রনাথ ঠাকুর তার জীবনের অনেকগুলো দিন কাটিয়েছেন গড়াই-পদ্মা নদীর তীরে । তার লেখায় বহুবার এ নদী দুটির প্রসঙ্গ এসেছে। গড়াই নদীকে কবি লিখতেন গৌরী নামে। আবার কখনো কখনো গোড়াই নামেও লিখেছেন তার কবিতায়। গড়াইয়ের নদীতীরের নৈসর্গিক সৌন্দর্যের কথা তার কবিতায় ফুটে উঠেছে অত্যন্ত নান্দনিকভাবে: কুষ্টিয়ার রেণউইক বাঁধ এলাকা থেকে দেখা বসন্তকালে গড়াই নদীর একটি দৃশ্য। পর্যটকদের বেড়াতে দেখা যাচ্ছে। কুষ্টিয়ার ঘোড়াঘাটে গড়াই নদী, শীতে এর শীর্ণ অবস্থা বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩১-৩২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) Masud Hasan Chowdhury (২০১২)। "Gorai-Madhumati River"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৬।  বাংলাদেশের নদীঃ মোকাররম হোসেন; পৃষ্ঠা ১১০ ও ১১১; কথাপ্রকাশ; দ্বিতীয় সংস্করণঃ আগস্ট ২০১৪ উইকিমিডিয়া কমন্সে গড়াই-মধুমতি নদী সংক্রান্ত মিডিয়া রয়েছে।
শ্বেতসার

উদ্ভিদে শ্বেতসার বা স্টার্চ সঞ্চিত পদার্থ রূপে বিরাজ করে। স্টার্চ একটি পলিস্যাকারাইড। এর সাধারণ সংকেত (C6H10O5)n। সালোকসংশ্লেষণ প্রক্রিয়ায় সৃষ্ট গ্লুকোজের অধিকাংশই পরিবর্তিত হয়ে শ্বেতসারে পরিণত হয়। শ্বেতসার সাধারণত ঘনীভূত দানা হিসেবে উদ্ভিদ কোষে বিরাজ করে এবং এদের আকার-আকৃতি বিভিন্ন উদ্ভিদে বিভিন্ন রকম। বীজ, ফল, কন্দ প্রভৃতি সঞ্চয়ী অঙ্গে শ্বেতসার জমা হয়। ধান, গম, আলু শ্বেতসারের প্রধান উৎস।হাওয়ার্থ (Haworth) -এর পরীক্ষা থেকে জানা যায় যে, প্রায় ২৪ থেকে ৩০টি এককের সমন্বয়ে একটি স্টার্চ এর অণু গঠিত হয়। স্বাভাবিক অবস্থায় বিভিন্ন উদ্ভিদের মূল ও বীজে সঞ্চিত খাদ্য হিসেবে স্টার্চ জমা থাকে। হাইলাম নামক একটি স্বচ্ছ চকচকে বিন্দুকে কেন্দ্র করে স্টার্চ কণাগুলো গঠিত হয়। হাইলাম বিন্দুর অবস্থানভেদে স্টার্চ কণাগুলো উৎকেন্দ্রিক বা সমকেন্দ্রিক। উদ্ভিদভেদে স্টার্চ কণিকার আয়তন ও আকৃতি বিভিন্ন রকম হতে পারে। গোল আলুর স্টার্চ কণিকা বৃহত্তম এবং চালের স্টার্চ কণিকা ক্ষুদ্রতম। আণবিক সংকেত (C6H10O5)n। অ্যামাইলোজ ও অ্যামাইলোপেকটিন নামক দুটি পলিস্যাকারাইডের সমন্বয়ে শ্বেতসার গঠিত হয়। বিভিন্ন শ্বেতসারের আকার-আকৃতিতে বিরাট পার্থক্য দেখা যায়। আয়োডিন দ্রবণে শ্বেতসার গাঢ় নীল বর্ণ ধারণ করে। জলীয়বিভাজন (Hydrolysis) করলে শ্বেতসার গ্লুকোজে পরিণত হয়। অসংখ্য গ্লুকোজ অণু নিয়ে শ্বেতসার গঠিত। অ্যামাইলোজের গ্লুকোজ অণুগুলো পরস্পর কার্বনের ১-৪ স্থানে সংযুক্ত হয়। সাধারণত ২০০ থেকে ১০০০ গ্লুকোজ অণু নিয়ে একটি অ্যামাইলোজ তৈরি হয়। এর অণু শৃঙ্খল সোজা। অ্যামাইলোপেক্টিনে সাধারণত ২০০০ থেকে ২,০০,০০০ গ্লুকোজ অণু যুক্ত হয়। আলু, ধান, গম, ভুট্টা, কলা ইত্যাদির স্টার্চে শতকরা ২২ ভাগ অ্যামাইলোজ থাকে। অ্যামাইলোজ থাকায় স্টার্চের দ্রবণে আয়োডিন যোগ করলে কালো বর্ণ (কালো-নীল) ধারণ করে। অ্যামাইলোপেকটিন সাধারণত ২০০০ থেকে ২০,০০,০০০ গ্লুকোজ অণুবিশিষ্ট হয়। zঅ্যামাইলোপেকটিন এর গ্লুকোজ অণুগুলো কার্বনের ১-৪ বন্ধন ছাড়াও α -১-৬ বন্ধনে যুক্ত থাকে। এর অণু শৃঙ্খল শাখান্বিত। আলু,ধান,গম,কলা,ভুট্টার শ্বেতসারে ৭৮% অ্যামাইলোপেকটিন থাকে।অ্যামাইলোপেক্টিন থাকায় স্টার্চের দ্রবণে আয়োডিন যোগ করলে লাল বা পার্পল রং ধারণ করে। উদ্ভিদদেহে শ্বেতসার প্রধানত সঞ্চিত খাদ্য হিসেবে বিরাজ করে। যা আমাদের দেহে শক্তি যোগায় এটি বর্ণহীন, গন্ধহীন ও স্বাদহীন এক ধরনের সাদা নরম অদানাদার পাউডারের মতো জৈব রাসায়নিক পদার্থ। সাধারণ তাপমাত্রায় এরা পানিতে, ইথার ও অ্যালকোহলে অদ্রবণীয়। আয়োডিন দ্রবণে এরা নীল বর্ণ ধারণ করে। উচ্চ তাপমাত্রায় এরা ভেঙে ডেক্সিটিনের বড় বড় কণায় পরিণত হয়। ফেহলিং দ্রবণ স্টার্চ কর্তৃক বিজারিত হয় না। স্টার্চ বা শ্বেতসার প্রধানত খাদ্য হিসেবে গৃহীত হয়। শ্বেতসার গ্লুকোজে পরিণত হয়ে জীবদেহে শক্তি ও কার্বন অণু সরবরাহ করে। টাইট্রেশন করার সময় নির্দেশক হিসেবে স্টার্চ ব্যবহার করা হয়। পরীক্ষাগারে গ্লুকোজ ও অ্যালকোহল তৈরি করার জন্য স্টার্চ ব্যবহার করা হয়। কাগজ শিল্পে স্টার্চ ব্যবহার করা হয়। আঠা প্রস্তুত করার জন্য স্টার্চ ব্যবহৃত হয়। জীববিজ্ঞান প্রথম পত্র By- ড. মোহাম্মদ আবুল হাসান, পৃষ্ঠা ৭০-৭১ ড. মো. মাহবুবুল মতিন, প্রফেসর (২০২০)। বায়ো অর্গানিক কেমিস্ট্রি। ইউনিভার্সেল পাবলিকেশন্স: ২৬ বাংলাবাজার,ঢাকা-১১০০।  ড. মো. মোশারেফ হোসেন ভূঁইয়া, প্রফেসর (২০১৫)। জৈব রসায়ন। ইউনিভার্সেল পাবলিকেশন্স: ২৬ বাংলাবাজার,ঢাকা-১১০০।
ইন্টারফেরন

ইন্টারফেরন হলো প্রতিরক্ষামূলকঅকোষীয় প্রোটিন। কোন দেহকোষ ভাইরাস দ্বারা আক্রান্ত হলে এটি নিঃসৃত হয়। বহিরাগত ভাইরাস,ব্যাক্টেরিয়া, ছত্রাক,বিষ ও অন্য কোনো বস্তু ইত্যাদির আক্রমণ থেকে রক্ষা করার জন্য প্রতিটি দেহে একটি প্রতিরক্ষা ব্যবস্থা থাকে,এটি দেহের প্রতিরক্ষা তন্ত্র( Immune system)। ইন্টারফেরনস হল প্রোটিন জাতীয় রাসায়নিক প্রতিরক্ষামূলক অস্ত্র যা দেহের প্রতিরক্ষা তন্ত্রের অন্তর্গত। ভাইরাস দ্বারা আক্রমণের পর যখন ইন্টারফেরন নিঃসৃত হয় তখন তা আক্রমণকারী ভাইরাস এর প্রোটিন সংশ্লেষণ প্রক্রিয়া বন্ধ করে, ফলে ভাইরাসটি আর সংখ্যা বৃদ্ধি করতে পারেনা। তাই সে পরবর্তী কোষগুলোকে আর আক্রমণ করতে পারেনা।কাজেই সংক্রমিত কোষের চারপাশের কোষগুলো ভাইরাসের আক্রমণ থেকে রক্ষা অয়ায়,অধিকন্তু এরা ভাইরাস-প্রতিরোধক্ষম হয়ে ওঠে। কাজেই ইন্টারফেরন এর কাজ হলো আক্রমণকারী ভাইরাসের সংখ্যাবৃদ্ধি বন্ধ করে দেয়া এবং সুস্থ কোষগুলোকে ভাইরাস প্রতিরোধক্ষম করে তোলা ও ভাইরাসের আক্রমণ থেকে রক্ষা করা। AIJ Lindenmann ১৯৫৭ সালে ইন্টারফেরন আবিষ্কার করেন। ইন্টারফেরন একটি প্রজাতি নির্দিষ্ট হরমোন,এমনকি একই দেহের বিভিন্ন টিস্যু থেকে বিভিন্ন প্রকার ইন্টারফেরন তৈরি হয়। ভাইরাস আক্রান্ত লিউকোসাইট থেকে এক ধরনের ইন্টারফেরন,ফাইব্রোব্লাস্ট কোষ থেকে অন্য ধরনের ইন্টারফেরন নিঃসরণ হয়। ভাইরাস দ্বারা সংক্রমিত কোষ কর্তৃক ইন্টারফেরন নিঃসৃত হলেও বর্তমানে রিকম্বিনেট ডিএনএ কৌশল প্রয়োগ করে অধিক পরিমাণে ইন্টারফেরন উৎপন্ন করা সম্ভব হচ্ছে। ইন্টারফেরন প্রয়োগ করে জটিল হেপাটাইটিস বি, হার্পিস সংক্রমণ, বিভিন্ন ধরনের প্যাপিলোমা চিকিৎসা করা সম্ভব হয়েছে। এছাড়াও জলাতঙ্ক রোগের চিকিৎসায়ও সাফল্য অর্জিত হয়েছে। গবেষকগণ ধারণা করছেন যে ক্যান্সার কোষের বৃদ্ধি রহিত করতেও ইন্টারফেরন সফলভাবে ব্যবহার করা যাবে।